Hulu Kelang, Gombak

Mukim Ulu Kelang
Geografi
StatusMukim
Asal namaSungai Klang
Negara
Negeri
DaerahDaerah Gombak
MukimMukim Ulu Kelang
KeluasanN/A
Hulu Kelang atau Ulu Klang terletak di hulu Sungai Klang, timur laut Kuala Lumpur. Mukim ini terdiri daripada 4 buah Kampung dan beberapa buah taman perumahan antaranya ialah Taman Melawati, Taman Permata, Taman Keramat, Taman Ukay Perdana dan Bukit Antarabangsa. 

Muka buminya agak tinggi, 500 meter dari aras laut. Antara lokasi tinggi ialah Bukit Antarabangsa dan Bukit Kemensah dan Bukit Belacan. Ulu Klang menjadi kawasan tadahan hujan bagi Sungai Klang. Aliran Sungai Klang telah diluruskan di beberapa tempat dan ini menyebabkan aliran air bertambah pantas dan menyebabkan Kuala Lumpur  mengalami banjir kilat pada 10 Jun 2007.

Bukitnya terdiri daripada batu kapur yang rapuh dan larut ketika hujan lebat. Akibatnya beberapa rumah di  lereng bukit mendap dan runtuh. Contohnya kondominium Highland Towers yang runtuh pada 1993.

Jalan utama telah dinaik taraf pada tahun 2000 menjadi Lebuh raya Lingkaran Luar Kuala Lumpur, dari Lotus's Cheras (Sebelum ini dikenali sebagai Makro dan Tesco Extra) ke Ulu Klang melalui tempat-tempat yang berikut iaitu Zoo Negara, Taman Melewar, Gombak, UIAM, Batu Caves dan terus ke pinggir Selayang. Lebuh raya ini menjadikan lalu lintas dari Cheras ke Gombak dan Kuantan menjadi lebih pantas.

Hulu Klang mendapat limpahan pembangunan Lembah Kelang. Banyak kilang dan taman perumahan telah dibina. Antara kilang yang terdapat di sini ialah Texas Instrument di kawasan Perindustrian Hulu Kelang dan gudang percetakan DBP juga terletak di sini.

Hutan-hutan di belakang Zoo Negara telah diteroka dan dimajukan sehingga menjejaskan persekitaran Zoo Negara. Oleh itu mantan Menteri Besar Selangor Tan Sri Muhammad Haji Muhd Taib hendak memindahkan Zoo Negara ke Hulu Selangor atau ke Sepang. Akhirnya pemindahan ini dibatalkan kerana mendapat bantahan orang ramai dan pihak pengurusan Zoo Negara.

Tempat lain yang strategik ialah air terjun Bukit Belacan dan Hulu Kemensah. Ada lorong denai dari Kemensah ke puncak Gunung Nuang di Hulu Langat bagi pendaki gunung.

Kawasan ini mempunyai keluasan seluas 16.94 km kagi persegi.  Lokasi kawasan ini adalah di Timur Laut Wilayah Persekutuan Kuala Lumpur.  Ia dilingkungi oleh kawasan-kawasan sekitar yang berhampiran iaitu Taman Keramat AU1 yang juga dikenali sebagai Keramat Permai, Taman Keramat AU2, Taman Keramat AU3 ,Taman Keramat AU4 dan Taman Keramat AU 5.

Dari segi geografi, perletakannya ialah pada latitud 3011’2” dan longtitud  101044’58” dalam peta Malaysia.  Bentuk muka bumi di sini ialah tanah tinggi dan tanah pamah atau tanah beralun.

Wakil Rakyat Mukim Hulu Kelang
Ahli Parlimen 
 YAB Dato' Seri Amirudin Shari

Ahli Dewan Negeri Selangor 
 YB Dato' Seri Azmin Ali

Ahli Parlimen 
 YB Puan Rodziah Ismail

Ahli Dewan Negeri Selangor 
YB Tuan Kamri Kamaruddin

Pihak Berkuasa Tempatan (PBT)
Mukim Hulu Kelang ditadbir oleh Majlis Perbandaran Ampang Jaya (MPAJ) sejak penubuhannya pada tahun 1991.

Etimologi
Nama mukim ini diambil daripada nama Sungai Klang. Perkataan hulu bermaksud penghulu Sungai iaitu Sungai Klang yang mengalir daripada empangan Klang Gate di Taman Melawati sehingga ke bandar Klang.

Kampung
Terdapat empat kampung yang ditadbir oleh Mukim Hulu Kelang iaitu: 
Kampung Klang Gates Baharu 
Kampung Kemensah 
Kampung Pasir 
Kampung Kuala Ampang

Kemudahan Awam
Pusat Ibadat Agama Islam
Pusat-pusat ibadat agama Islam terletak di bawah pentadbiran Pejabat Agama Islam daerah Gombak di Bandar Baru Selayang.
Masjid Al-Mardhiyyah, Taman Melawati
Masjid Al-Hidayah Lama, Taman Melawati
Masjid Al-Hidayah, Taman Melawati
Masjid Al-Iman, Kampung Kemensah
Masjid Kampung Klang Gates, Kampung Klang Gates
Masjid Al-Sobirin, Lembah Keramat
Masjid Al-Ridhuan, Kampung Pasir
Masjid Bukit Antarabangsa, Bukit Antarabangsa 
Masjid Ukay Perdana, Ukay Perdana
Masjid Al-Ansar, Taman Keramat
Masjid Bukit Indah, Bukit Indah

Polis
Mukim Hulu Kelang berada di bawah IPD Ampang Jaya
Balai Polis Taman Melawati
Balai Polis Hulu Kelang
Balai Polis Ukay

Kesihatan Awam
Pejabat Kesihatan Daerah Gombak adalah ibu pejabat kesihatan di dalam mukim ini
Klinik Kesihatan Hulu Kelang
Klinik Kesihatan AU2 Keramat

Tanah Perkuburan
Tanah Perkuburan Islam Kampung Klang Gates Baharu
Tanah Perkuburan Islam Kampung Kemensah
Tanah Perkuburan Islam Ukay Perdana 
Tanah Perkuburan Islam Sungai Sering
Tanah Perkuburan Islam Lembah Keramat
Tanah Perkuburan Islam AU2 Taman Keramat

Institusi Pendidikan
Menengah Awam
SMK Taman Melawati
SMK Lembah Keramat
SMK Seri Keramat
SMK Taman Keramat 
SMK Hulu Kelang
SMK Bukit Indah

Rendah Awam
SK Taman Melawati
SK Taman Melawati 2
SK Kampung Klang Gates
SK Taman Permata
SK Lembah Keramat
SK Taman Keramat 1
SK Taman Keramat 2
SK Hulu Kelang
SK Taman Bukit Indah

Lihat juga

Rujukan

Pautan luar

Kategori:Mukim di Selangor
Kategori:Mukim di Gombak